# Upute za korištenje kompleta za testiranje kod kuće

Uzmite dva mala uzorka, pošaljite ih poštom, i to je sve.

## Važno

* Provedite testiranje u roku od sljedeća dva tjedna.
* Uz uzorke, pošaljite i obrazac u istoj omotnici.

## U kompletu se nalazi sve što trebate za testiranje:

* Jedan obrazac za podatke sudionika u programu
* Dvije epruvete za uzorke
* Dva lista za WC školjku
* Jedna plastična vrećica s patent zatvaračem
* Jedna omotnica s plaćenom poštarinom

## Prije nego što počnete test

* Stavite komplet za testiranje pokraj WC školjke kako ne biste zaboravili na testiranje.
* Postavite si podsjetnik na one dane na koje ćete uzeti uzorke.
* Provjerite rok trajanja na poleđini kompleta. Ako je rok trajanja prošao, nazovite 1800 627 701 kako bi vam se poslao drugi komplet za testiranje.
* Nastavite uzimati uobičajene lijekove i jesti ono što i inače jedete.

### Test nemojte provoditi ako imate:

* hemoroide koji krvare. Ako je to slučaj, obratite se liječniku.
* krv u mokraći ili u WC školjki. Ako je to slučaj, obratite se liječniku.
* menstruaciju. Test provedite tri dana nakon prestanka menstruacije.
* i ako ste nedavno bili na kolonoskopiji.

## Rezultat

Rezultat će se poslati vama i vašem liječniku u roku od četiri tjedna od slanja uzoraka.

**Negativan** rezultat znači da nije otkrivena krv u stolici. Test trebate ponoviti za dvije godine.

**Pozitivan** rezultat znači da je otkrivena krv u stolici. To ne more značiti da imate rak crijeva. Postoji mnogo razloga zbog kojih se može pojaviti krv u stolici i većina njih nema veze s rakom. Međutim, što prije zakažite liječnički pregled kako biste ustanovili uzrok krvarenja.

# Upute

## 1. korak - priprema

* Na jednu od epruveta napišite svoje ime, datum rođenja i datum testiranja.
* Pomokrite se i povucite vodu.
* Postavite jedan list u WC školjku da ispisana strana bude okrenuta nagore. Nema veze ako se list pokvasi.

## 2. korak - uzmite uzorak

* Veliku nuždu vršite na postavljeni list.
* Otvorite epruvetu tako što ćete odvrnuti njen zatvarač . Provucite vrh štapića iz epruvete po stolici. Uzorak treba biti jako mali.
* Vratite štapić u epruvetu i zavrnite zatvarač. Pustite vodu kako bi biorazgradivi list otišao.
* Epruvetu stavite u plastičnu vrećicu s patent zatvaračem.
* Vrećicu stavite na hladno mjesto, na primjer u hladnjak. Nemojte ju zamrzavati.

## 3. korak - ponovite postupak

* Ponovite 1. i 2. korak s drugom epruvetom kada sljedeći put budete vršili veliku nuždu. Bilo bi idealno kada biste potrebna dva uzorka uzeli u roku od tri dana.
* Nakon toga pređite na 4. korak.

## 4. korak - pošaljite uzorke

* Uzorke pošaljite što prije.
* Ispunite obrazac za podatke sudionika u programu. Napišite datume uzimanja uzoraka i potpišite obrazac.
* Na prednjoj strani omotnice se potpišite, a na poleđini napišite svoje ime i adresu.
* Stavite obrazac i uzorke u omotnicu.
* Pošaljite omotnicu poštom. Uzorci trebaju biti na hladnom dokle god je to moguće. Ubacite omotnicu u poštanski sandučić u svježijem dijelu dana ili ju odnesite na poštu.

Pogledajte video zapis o provođenju ovog testa [**www.health.gov.au/nbcsp**](http://www.health.gov.au/nbcsp)**.**

## Pitanja

Telefonska služba za korištenje kompleta za testiranje (Test kit helpline): **1800 930 998**.

Nacionalni registar za testiranje na rak crijeva (National Cancer Screening Register): **1800 627 701**.

Posjetite našu internet-stranicu: [**www.health.gov.au/nbcsp**](http://www.health.gov.au/nbcsp).

## Prijevodi

Za informacije na vašem jeziku, posjetite [**www.health.gov.au/nbcsp-translations**](http://www.health.gov.au/nbcsp-translations).

Usluge tumačenja: **13 14 50**.